laion/Wikipedia-Exotic huggingface dataset:
Kiisa (perekonnanimi)

Kiisa on eesti perekonnanimi. 2022. aasta 1. jaanuari seisuga oli Eestis perekonnanimi Kiisa 109 inimesel: 50 mehel ja 59 naisel. Perekonnanimede levikult oli Kiisa meeste puhul 2087. kohal ja naiste puhul 1897. kohal. Kiisa oli levinuim nimi üle 85-aastaste vanuserühmas, kus seda oli 10 000 elaniku kohta 1,92. Perekonnanimi Kiisa oli kõige sagedasem Lääne maakonnas, kus sellist nime kandis maakonna 10 000 elaniku kohta keskmiselt 4,40 inimest. 19. sajandi algul pandi pärisorjusest vabastamise käigus talupoegadele Tartu maakonna Otepää ja Tartu-Maarja kihelkonna Päidla ja Ropka mõisavallas perekonnanimeks Kiesa. 1930. aastate nimede muutmise kampaania käigus võeti Kiisa uueks nimeks ühel korral, kui loobuti nimest Uttendorf. Perekonnanime Kiisa vahetati kahel korral, uueks võetud nimeks oli mõlemal juhul Aedna. Ants Kiisa, eesti kuulitõukaja ja treener (1969–) Ats Kiisa, eesti kergejõustiklane (1995–) Endel Kiisa, eesti motosportlane (1937–) Virve Kiisa, eesti motosportlane ja treener (1930–2022) Statistikaamet: Nimede statistika (vaadatud 28.05.2022) Onomastika andmebaas. Nimede panemine: (algne nimekuju): Kiisa. Onomastika andmebaas. Nimede eestistamine:(uus nimekuju): Kiisa. Onomastika andmebaas. Nimede eestistamine: (vana nimekuju): Kiisa. Kiisa statistikaameti andmebaasis
Țicleni

Țicleni on linn Rumeenias Gorji maakonnas. Linn asub ajaloolises Olteenia piirkonnas, maakonnakeskusest Târgu Jiust ligikaudu 19 km lõunakagus. Țicleni linn moodustati 1968. aastal, kui ühendati kolm naftatööstuse tööliste asulat. 2021 Romanian census Prezentarea orașului Țicleni Brotăcelul plimbăreț
Mágocs

Mágocs (saksa keeles Magotsch) on linn Ungaris Baranya komitaadis Hegyháti kreisis. Linn asub komitaadikeskusest Pécsist ligikaudu 31 km põhjas. Mágocsit on esmamainitud 1251. aastal, linnaõigused sai 1. juulil 2009. Detailed Gazetteer of Hungary, vaadatud 23.09.2024. Várostörténet Mágocs
Eesti torupill

Torupill on õhukotiga puhkpill. Millal torupill Eesti aladele jõudis, ei ole täpselt teada. Varaseimad teated torupillimängust Eestis ulatuvad 16. sajandisse, kuid tõenäoliselt kasutati juba varem. Kuni 18. sajandi lõpuni oli torupill eestlaste peamine tantsu- ja tavandimuusikapill. Torupillimuusika avaldas olulist mõju Eestis uuema rahvalaulu kujunemisele. Torupilli mängiti peamiselt tantsuks, aga ka mitmesuguste kommete juures saateks (näiteks pulmades). Harvem mängiti töötegemise ajal (näiteks viljalõikusel). Pill püsis kauem kasutuses saartel ja rannikualadel. 19. sajandil taandus torupill viiuli ja lõõtspilli ees, kuid tuli uuesti kasutusele 1970. aastatel rahvamuusikaansamblites. Torupill koosneb neljast põhiosast: nahast õhukott (tuulekott) oli tehtud hülge, härja või mõne muu suurema looma maost, aga ka koera- või kitsenahast, harva loomapõiest; koti ülaosas oli nahkklapiga õhupuhumistoru ehk napp (puhuti õhku tuulekotti); puust 5–6 sõrmeauguga sõrmiline (viisi mängimiseks), milles heli tekitas pilliroost või hanesulest piuk; harva 1, enamasti 2, vahel ka 3 puust jämedamat bassitoru, millest üks undas kaasa toonikat, teine dominanti. Nahast õhukotti hoiab pillimees kaenla all ja surub sealt küünarnukiga vajutades õhku välja. Sõrmilisse ja bassitorudesse minevat õhuvoolu reguleeritakse käsivarre surve abil. Torupill Tooru õhtu Šoti torupill Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 312 Arvi Ränk. Eesti etnograafia sõnaraamat. Tallinn: Eesti Keele Sihtasutus, 1996. Lk 218 Torupill. Eesti Rahva Muuseum Juhan Maaker mängimas. Torupilli-Juss Helmes 1925. aastal. Eesti Teatri- ja Muusikamuuseum Ansambel Torupill. Eesti Rahva Muuseum Pilliportaal
Rag'n'Bone Man

Rory Charles Graham (esinejanimega Rag'n'Bone Man, sündinud 29. jaanuaril 1985) on inglise laulja ja laulukirjutaja. Ta on tuntud oma sügava baritoni poolest. Tema esimene hittsingel "Human" ilmus 2016. aastal ning samanimeline debüütalbum ilmus 2017. aastal. Human (2017) Life By Misadventure (2021)
F-teadus

F-teadus (inglise keeles φ-science) on osa teadusest, mille eesmärk on maailma formaalne kirjeldamine. F-teaduse mudeli ülesanne on teadusharude, näiteks keemia erinevate iseloomude mõistmine ja ilmestamine. F-teaduse mudelit kasutas esimesena eesti teadusfilosoof Rein Vihalemm oma teaduskäsitluse täpsustamiseks peamiselt keemia ajaloos ja keemiafilosoofias. Oma töö lihtsustamiseks pidas Vihalemm vajalikuks eraldi määratleda teaduse teoreetilise ja täielikult kirjeldatava ning piiritletud osa f-teadusena. Teadus ei koosne vaid loodusseadustest, matemaatilisest füüsikast, füüsikateooriast jms, vaid sisaldab erinäolisi komponente. F-teadus tegeleb ainult enda poolt loodusseaduste objektidena konstrueeritavaga. F-teaduse mudel on paika pandud füüsika ehk nn etalonteaduse järgi, millest on tulnud ka f-täht nimetusse "f-teadused". F-teadus kujutab endast ideaalset teaduse mudelit. F-teaduse mudel on vajalik eraldi teoreetilise mudelina teadusharude eristamiseks, kuna füüsikat ennast pidevalt areneva teadusena ei saa aluseks võtta. Vihalemma f-teaduse mudelist lähtudes liigitatakse teadus kolmeks: 1) täielikult f-teadusena kirjeldatav, nagu füüsika, 2) osaliselt f-teadusena kirjeldatav, nagu keemia või bioloogia, 3) vaid väga väikestes piirides või üldse mitte f-teadusena kirjeldatav ehk sotsiaal- ja humanitaarteadus. Teaduse pideva arengu ja uute avastuste tõttu võivad need piirid nihkuda ning teaduste liigitused muutuda. Tänapäevase käsitluse järgi liigitub füüsika täielikult f-teaduse alla ja on selle põhinäide, kuid tulevikus ei pruugi see nii olla. Keemia koosneb kahest poolest, millest üks liigitub f-teaduse alla, kuid teine (kirjeldav-klassifitseeriv-ajalooline pool) ei sisalda ainult f-teaduslikult modelleeritavat. F- teadusest sõltumatu materjal ei taandu füüsikale ning seda pole võimalik täielikult f-teaduslikult konstrueerida, seega ei saa olla täppisteadus. Keemiaga sarnaselt on mitmeosaline ka bioloogia. Kuigi bioloogias on üldtuntum pool, mis pole f-teaduslik, sisaldab siiski ka bioloogia teadusena mitmeid ühisusi füüsikaga. Kändler, T. (2009). Kuidas liigitada teadusi? Forte: https://forte.delfi.ee/artikkel/22851147/kuidas-liigitada-teadusi Lõhkivi, E. (2013). Teadusest - keemiaga ja ilma. Universitas Tartuensis: https://www.ajakiri.ut.ee/artikkel/182 Rein Vihalemm. (2021). Vikipeedia: https://et.wikipedia.org/wiki/Rein_Vihalemm#cite_note-1cpuo-18 Müürsepp, P. (2015). Mis on see, mida nimetatakse teadusfilosoofiaks? Sirp: https://www.sirp.ee/s1-artiklid/c21-teadus/mis-see-on-mida-nimetatakse-teadusfilosoofiaks/
Nicholas Maxwell

Nicholas Maxwell (sündinud 3. juulil 1937) on Briti teadusfilosoof. Ta on õpetanud teadusfilosoofiat University College Londonis ning on praegu seal emeriitprofessor. Ta on avaldanud 15 raamatut ja üle 80 publikatsiooni filosoofia, teadusfilosoofia ning füüsika teemadel. Nicholas Maxwelli karjäär sai alguse soovist universumi olemust mõista. Väikse poisina sattus ta vaimustusse teoreetilisest füüsikast. Noorena mõistis ta vajadust mõista peale universumi ka inimeste sisemaailma. Vanemate soovil astus ta University College Londonisse matemaatikat õppima, kuid polnud erialaga rahul ning pärast teist ülikooliaastat otsustas astuda sõjaväkke. Pärast sõjaväge suundus Maxwell Manchesteri ülikooli filosoofiat õppima. Maxwell otsustas hakata päevikut pidama, kuhu tähendas üles kõik oma mõtted ja tunded. Hiljem sai ta päevikusissekannetest inspiratsiooni oma magistritöö kirjutamiseks. Tema suurimad eeskujud olid Karl Popper ja J. J. C. Smart. Saanud Karl Popperi seminaridest innustust, asus Nicholas Maxwell peale magistritöö kirjutamist õpetama teadusfilosoofiat, kõigepealt aasta Manchesteri ülikoolis ning siis University College Londonis, kuhu jäi pensionini. Pensionipõlve on Maxwell otsustanud pühendada tööle filosoofia vallas. Nicholas Maxwell. (2022). Wikipedia: https://en.wikipedia.org/wiki/Nicholas_Maxwell Maxwell, N. (n.d.). About Me. From Knowledge to Wisdom: https://www.ucl.ac.uk/from-knowledge-to-wisdom/aboutme
Brezoi

Brezoi on linn Rumeenias Vâlcea maakonnas. Linn asub ajaloolises Olteenia piirkonnas, maakonnakeskusest Râmnicu Vâlceast ligikaudu 28 kilomeetrit põhjaloodes. Linn asub Lotru jõe suubumiskohas Olti. Linna haldusalasse kuulub kaheksa küla: Călinești, Corbu, Drăgănești, Golotreni, Păscoaia, Proieni, Valea lui Stan ja Văratica. Brezoid on esmamainitud 1575. aastal, linnaõigused sai 1968. aastal. 2021 Romanian census Istorie și Cultura Primăria orașului Brezoi  Brezoi – pildid, videod ja helifailid Wikimedia Commonsis
Kiisler

Kiisler on eesti perekonnanimi. 2022. aasta 1. jaanuari seisuga oli Eestis perekonnanimi Kiisler 184 inimesel: 89 mehel ja 95 naisel. Perekonnanimede levikult oli Kiisler meeste puhul 970. kohal ja naiste puhul 999. kohal. Kiisler oli levinumaks nimeks vanuserühmas 15–19, kus seda oli 10 000 elaniku kohta 2,54. Perekonnanimi Kiisler oli kõige sagedasem Valga maakonnas, kus sellist nime kandis maakonna 10 000 elaniku kohta keskmiselt 10,07 inimest. 19. sajandi algul pandi pärisorjusest vabastamise käigus Viljandi maakonna Helme kihelkonna Helme, Vanamõisa ning Riidaja mõisavaldades, samuti Järva maakonna Koeru kihelkonna Kapu mõisavallas talupoegadele perekonnanimeks Kiesler, Kiessler, Kiestler, Kissler (Kiisler). 1930. aastate nimede muutmise kampaania käigus vahetati perekonnanime Kiisler kahel korral - uuteks võetud nimedeks olid Altvee ja Kaldoja. Mikk Kiisler, eesti tehnikateadlane (1931–1994) Siim Valmar Kiisler, Eesti poliitik (1965–) Vilja Kiisler, eesti ajakirjanik, tõlkija ja kirjanduskriitik (1970–) Statistikaamet: Nimede statistika (vaadatud 28.05.2022) Onomastika andmebaas. Nimede panemine: (algne nimekuju): Kiisler. Onomastika andmebaas. Nimede eestistamine: (vana nimekuju): Kiisler. Kiisler statistikaameti andmebaasis
Kenneth Pinyan

Kenneth Pinyan (22. juuni 1960 – 2. juuli 2005) oli USA zoofiil, kes suri hobusega sooritatud anaalvahekorras saadud sisemistesse vigastustesse. Pinyanst tehtud umbes minutine videoklipp "2 guys 1 horse" on internetis vaadatav. Pinyanist tehtud filmi režissöör Devor jagab zoofiilide arvamust, et seks hobustega toimub mõlema poole nõusolekul. Zoofiilid harrastavad loomaga hella eelmängu, loovad inimese ja looma vahele usaldusliku sideme. Üks zoofiil on väljendanud arvamust, et Pinyan sai surma, sest ei tema ega tema abiline olnud hobusega usalduslikku suhet välja arendanud. Zoofiilia Cannes’i šokeeris dokfilm seksist hobusega. Õhtuleht 30.05.2007. Seattle Times Yahoo profiil Cannes’i šokeeris dokfilm seksist hobusega
Risto Lillemets

Risto Lillemets (sündinud 20. novembril 1997) on eesti kümnevõistleja. 2021. aasta kergejõustiku sise-EM-il sai Lillemets seitsmevõistluses 6055 punktiga viienda koha. Olles neli aastat (2018–2022) treeninud Art Arvisto juhendamise järgi, alustas Risto 2022 lõpus treenimist Erki Noole käe all. 2023. aastal saavutas ta Istanbulis toimunud Euroopa kergejõustiku sisemeistrivõistlustel seitsmevõistluses 6079 punktiga kolmanda koha. On lõpetanud Kuressaare Gümnaasiumi ja omandanud TTÜ-s tootearendus-robootika eriala. Allikas: IAAF Seisuga 18. september 2022 Väljas Sees 2021 – Saare maakonna aasta meessportlane 2023 - Saare maakonna aasta meessportlane EM-il medalilõhna tundnud Lillemets: õppisin vigadest ja olen paganama rahul! Delfi.ee, 7. märts 2021. Kahe sõbra trenniteed lahknesid: Lillemetsa juhendab nüüd Nool ja Rosenbergi Nazarov Õhtuleht, 7. november 2022 https://sport.postimees.ee/7725575/pronksine-lillemets-lopetas-eesti-14-aastase-medalipoua „Staadionijutud” | Risto Lillemets: tahan Erkile tõestada, et ma pole mingi papist poiss ekjl.ee 6. november 2022 Aasta meessportlane on Risto Lillemets saaremaasport.ee, 30.12.2021. Risto Lillemets Rahvusvahelise Kergejõustikuliidu kodulehel (inglise) Märt Roosna. Lillemets, Tšernjavski, Rosenberg. Kes on jõusaaliloom, kes kipub treeneriga vaidlema, kes teeb esimesena 8300 punkti? Delfi Sport, 17. august 2020
Dumbrăveni

Dumbrăveni (kuni 1945. aastani Ibașfalău, saksa keeles Elisabethstadt, ungari keeles Erzsébetváros) on linn Rumeenias Sibiu maakonnas. Linn asub ajaloolises Transilvaania piirkonnas Târnava Mare jõe ääres, Mediașist ligikaudu 19 km idakirdes ja maakonnakeskusest Sibiust umbes 59 km kirdes. Linna haldusalasse kuulub kaks küla: Ernea (Ehrgang, Argung, Szászernye) ja Șaroș pe Târnave (Scharosch, Šuerš, Szászsáros). 2011. aasta rahvaloenduse andmetel oli linna elanikest rumeenlasi 71,1%, mustlasi 18,4%, ungarlasi 9,2% ja sakslasi 1%. Asulat on esmamainitud 1332. aastal. Linnas asub aastatel 1552–1563 ehitatud Apafi loss. Dumbrăveni vaatamisväärsuste hulka kuulub ka 18. sajandil rajatud barokkstiilis armeenia kirik. Dumbrăveni Welcome to Romania Dumbrăveni România Geografică The Armenian Church, Dumbrăveni Sibiu Tourism
Parima naiskõrvalosatäitja Oscar

Parima naiskõrvalosatäitja Oscar (inglise keeles Academy Award for Best Supporting Actress) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimat naisnäitlejat, kes mängis kõrvalosa filmis, mis esilinastus eelneval kalendriaastal. Auhinnatseremoonial annab auhinna võitjale üle traditsiooni kohaselt eelneva aasta parima meeskõrvalosatäitja Oscari võitja. Esimest korda anti auhinda välja üheksandal Oscari tseremoonial 1937. aastal, kui võitis näitleja Gale Sondergaard rolli eest filmis "Anthony Adverse". Algselt said võidukad näitlejad nii nais- kui ka meeskõrvalosatäitja kategoorias kuju asemel mälestustahvli, 1944. aasta Oscari tseremooniast alates on võitjad saanud täissuuruses kuju. 2022. aasta seisuga auhinda välja antud 84 näitlejale. Dianne Wiest ja Shelley Winters on kahe auhinnaga selle kategooria edukaimad näitlejad. Kuus korda ehk enim on auhinnale nomineeritud Thelma Ritter, kuigi ta ei võitnud ühelgi korral. Noorim auhinna võitja on Tatum O'Neal, kes võitis kümneaastaselt rolli eest filmis "Paberist kuu". Vanim auhinna laureaat on Peggy Ashcroft, kes võitis 77-aastaselt rolli eest filmis "A Passage to India". Oscar Parima meeskõrvalosatäitja Oscar Kinn, G. & Piazza, J. (2014). The Academy Awards: The Complete Unofficial History (inglise). Kd 5. New York, Ameerika Ühendriigid: Workman Publishing Company. Lk 39. ISBN 978-1-57912-986-6.{{raamatuviide}}: CS1 hooldus: mitu nime: autorite loend (link) Kinn, G. & Piazza, J. (2014). The Academy Awards: The Complete Unofficial History (inglise). Kd 5. New York, Ameerika Ühendriigid: Workman Publishing Company. Lk 67. ISBN 978-1-57912-986-6.{{raamatuviide}}: CS1 hooldus: mitu nime: autorite loend (link) Oscari auhindade koduleht (inglise) Oscari auhindade andmebaas (inglise)
Chișineu-Criș

Chișineu-Criș (ungari keeles Kisjenő) on linn Rumeenias Aradi maakonnas. Linn asub ajaloolises Krisaania piirkonnas Crișul Albi jõe ääres, Ungari piirist 14 km kaugusel, maakonnakeskusest Aradist ligikaudu 40 km põhjakirdes. Linna haldusalasse kuulub üks küla: Nădab (Nadab). 2011. aasta rahvaloenduse andmetel oli linna elanikest rumeenlasi 73,5%, ungarlasi 19,3% ja mustlasi 6,3%. Asulat on esmamainitud 1202. aastal. Chișineu-Criș The National Tourism Information and Promotion Center of Arad County
Seini

Seini (saksa keeles Leuchtenburg, ungari keeles Szinérváralja) on linn Ungaris Maramureși maakonnas. Linn asub ajaloolises Marmaatia piirkonnas, maakonnakeskusest Baia Marest ligikaudu 24 km lääneloodes. Linna haldusalasse kuulub kaks küla: Săbișa (Kissebespatak) ja Viile Apei (Apahegy). Asulat on esmamainitud 1334. aastal, linnaõigused sai 1988. aastal. 2011. aasta rahvaloenduse andmetel oli linna elanikest rumeenlasi 78,01%, ungarlasi 15,43%, mustlasi 2,13% ja teistest rahvustest inimesi 0,38%. 4,02% inimeste rahvus oli teadmata. Istoricul localității Orașul Seini
Asia (maasikasort)

'Asia' on aedmaasika sort, mis aretati Itaalias 2005. aastal. Viljad on ühtlase kujuga, säravpunased nii väljast kui seest, suured, meeldiva maitse ja aroomiga, piisava kastmisega südamik ilma õõnsusteta. Saagikus 1–1,2 kg põõsa kohta. Keskmiselt varajane sort: kannab vilja juuni algusest. Sorti iseloomustab pikk viljaperiood. Viljaaja lõpuks väikseid marju ei ole. Asia õied õitsevad veidi lehestiku all, suured viljad annavad suure korjamiskiiruse. Puhmik on jõuline, suurte lehtedega. Lehed on laiad, erkrohelised, heledad, kergelt kortsuvad. Tupplehed on püstised. Saagikas ja hea säilivusega. Taim on vastupidav juurehaigustele, kuid tundlik kloroosi, jahukaste ja antraknoosi suhtes. Lumeta talvel on kasutatakse selle sordi kasvatamisel talvekatet. ‘Asia’ ei talu hästi katteloori, aga ilma selleta saavad õied kahjustada ja hiljem tekivad deformeerunud viljad. Asia sorti maasikad sobivad kohe söömiseks, aga ka tortide kaunistamiseks ning töötlemiseks. Sort kannatab transport ning säilib mõõdukal temperatuuril ka pikemalt. "Strawberry Asia: variety description, photos, reviews". gardenlux.decorexpro.com. Vaadatud 8. jaanuaril 2024. Strawberry plants. Asia variety specs "Полуниця Азія (клубника Азия)". Черенки для щеплення саджанці - Дачник АМГ (ukraina). 7. veebruar 2017. Vaadatud 8. jaanuaril 2024. Ulvi Moor. Uued maasikasordid. 2021
Abel Verse

Abel Verse (4. september 1905 Meudon (Seine-et-Oise) – 24. juuni 1994 Lyon) oli Prantsusmaa kabetaja. Ta oli neljakordne Prantsusmaa meister rahvusvahelises kabes aastatel 1939, 1952, 1955, 1960. Lisaks sellele pälvis ta kuus hõbe- (1946, 1951, 1956, 1959, 1971 ja 1973) ja neli pronksmedalit (1954, 1957, 1965, 1966). Kokku osales ta Prantsusmaa meistrivõistlustel 29 korda. Maailmameistrivõistlustel jäi tema laeks 7. koht (1956).
Juha Jokela

Juha Petteri Jokela (sündinud 7. jaanuaril 1970 Tamperes) on soome teatrilavastaja, näitekirjanik ja stsenarist. Ta lõpetas aastal 1989 Tamperes lütseumi. Aastatel 1990–1994 õppis ta Helsingi ülikoolis üldist kirjandust ja teatriteadust. Ta on aastast 1994 Helsingi Teatriakadeemia õppejõud. Aastal 2021 esietendus Von Krahli Teatris tema näidend "Fundamentalist". Lisaks ilmus aastal 2007 Kalju Kruusa tõlkes komöödia "Mobile horror". Ta on abielus näitleja Mari Lehtoneniga, neil on kaks tütart.
Parima animafilmi Oscar

Parima animafilmi Oscar (inglise keeles Academy Award for Best Animated Feature) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia aasta parimat animafilmi. Akadeemia defineerib "animafilmi" kui filmi, mille kestus on rohkem kui 40 minutit, mille tegelaskujude esitus on animeeritud, kasutades frame-by-frame-animatsioonitehnikat, mille märkimisväärne kogus tegelaskujusid on animeeritud ja mille animeeritud tegelaskujud on esindatud vähemalt 75% filmi vältusest. Esimest korda anti auhinda välja 2002. aastal, kui võitis animafilm "Shrek". Kolm korda ehk enim on auhinna võitnud Pete Docter, Docter on ka enim nomineeritud nelja nominatsiooniga. Kaks korda on võitnud Brad Bird, Byron Howard, Jonas Rivera, Clark Spencer, Andrew Stanton ja Lee Unkrich. Filmistuudiotest on edukaim Pixar üheksa võidu ja 16 nominatsiooniga. Oscar Parima lühianimafilmi Oscar "93rd ACADEMY AWARDS ANIMATED FEATURE FILM RULES Amended by the Board of Governors on Tuesday, June 15, 2020" (PDF) (inglise). Ameerika Filmikunsti ja -teaduste Akadeemia juhatajate nõukogu. 15. juuni 2020. Vaadatud 28. mai 2022. Viilup, Kaspar, toim (13. märts 2023). "Selgusid 95. Oscarite laureaadid, parima filmi preemia pälvis "Kõik kõikjal ja korraga"". ERR. Vaadatud 26. jaanuaril 2024. Oscari auhindade koduleht (inglise) Oscari auhindade andmebaas (inglise)
Onești

Onești (aastatel 1965–1990 Gheorghe Gheorghiu-Dej, ungari keeles Ónfalva) on linn Rumeenias Bacău maakonnas. Linn asub ajaloolises Moldova piirkonnas, maakonnakeskusest Bacăust ligikaudu 37 km lõunaedelas. Linna haldusalasse kuuluvad Slobozia ja Borzești külad. Onești küla on esmamainitud 1458. aastal. 1952. aastal alustati Oneștisse naftakeemiatehase ehitamist. Onești sai linnaõigused 1956. aastal. Oneștis on sündinud viiekordne olümpiavõitja võimleja Nadia Comăneci. 2021 Romanian census Onești Romanian Holiday Famous Romanians: Nadia Comaneci Romania Insider
Câmpina

Câmpina on linn Rumeenias Prahova maakonnas. Linn asub ajaloolises Munteenia piirkonnas, maakonnakeskusest Ploieștist ligikaudu 31 km loodes. Câmpinat on esmamainitud 1503. aastal. Kuni 1840. aastani asus Câmpinas tollipunkt. Raudteeühenduse sai Câmpina 1879. aastal. 1897. aastal rajati Câmpinasse naftarafineerimistehas "Steaua Română", mis läks 2021. aastal pankrotti. History National Centre for Tourism Promotion and Information - Câmpina Steaua Română refinery European Route of Industrial Heritage
Mitino kalmistu

Mitino kalmistu (vene keeles Митинское кладбище) on kalmistu Moskvas Looderingkonnas Mitino rajoonis Pjatnitskoje maanteel. Mitino kalmistu pindala on 108 hektarit. Mitino kalmistu on rajatud 1978. aastal. Kalmistul on ka moslemite sektor. 1985. aastal ehitati kalmistule krematoorium. Kalmistule on rajatud ka kolumbaarium. Mitino kalmistule on maetud 28 tuletõrjujat, kes osalesid 26. aprillil 1986 Tšornobõli tuumaelektrijaama kustutustöödel. Neile on püstitatud mälestussammas. Aleksandr Abramski, helilooja Anatoli Aleksandrov, füüsik Boriss Durov, filmilavastaja ja stsenarist Vladimir Dvorkovitš, maletreener Juri Filatov, neurokirurg Anatoli Hartšev, sotsioloog Sergei Hlebnikov, kiiruisutaja Valeri Jaškin, estraadimuusik Nikolai Karakulov, kergejõustiklane Jevgeni Krõlatov, helilooja ja pianist Vladimir Kuzin, suusataja Albina Matvejeva, näitleja Valentin Muratov, võimleja Sofja Muratova, võimleja Danil Netrebin, näitleja Natalja Pirumova, ajaloolane Marina Polbentseva, tsirkuseartist, muusik ja näitleja Nikolai Prokopovitš, näitleja Zoja Rudnova, lauatennisist Juri Sapega, võrkpallur ja treener Valentika Savitskaja, lendur Nadežda Sementsova, näitleja Eduard Sibirjakov, võrkpallur Juri Starunski, võrkpallur Boriss Staviski, ajaloolane ja arheoloog Zoja Stepanova, näitleja Utuy Tatang Sontani, sunda rahvusest Indoneesia kirjanik Viktor Šamburkin, laskesportlane Vassili Šandõbin, poliitik Anatoli Šapošnikov, lennukikonstruktor Betsi Šidfar, filoloog-arabist ja tõlkija Valentina Telegina, näitleja Viktor Tjumenev, jäähokimängija Juri Tšurbanov, riigitegelane Kapitolina Vassiljeva, ujuja Ritšard Viktorov, filmilavastaja ja stsenarist Vitali Vološinov, füüsik Aleksei Võžmanavin, maletaja Митинское кладбище СпецРитуал Схема Митинское кладбище Митинское кладбище Помним, скорбим Памятник ликвидаторам Чернобыльской аварии Интерактивная пожарно-техническая выставка
Atlandi divisjon (NHL)

Atlandi divisjon (inglise keeles Atlantic Division) on Põhja-Ameerika hokiliiga NHL-i üks neljas divisjonist ja kuulub Idakonverentsi. Divisjon koosneb kaheksast meeskonnast, mille kodulinnad asuvad USA-s ja Kanadas Atlandi ookeani ranniku piirkonnas. Alates 2021. aastast kuuluvad Atlandi divisjoni järgmised klubid: Boston Bruins Buffalo Sabres Detroit Red Wings Florida Panthers Montreal Canadiens Ottawa Senators Tampa Bay Lightning Toronto Maple Leafs
Metropolitani divisjon

Metropolitan divisjon (inglise keeles Metropolitan Division) on Põhja-Ameerika hokiliiga NHL-i üks neljast divisjonist ja kuulub Idakonverentsi. Divisjon koosneb kaheksast meeskonnast, mille kodulinnad asuvad peamiselt USA idaranniku suuremates suurlinnapiirkondades. Osakond asutati 2013. aastal, et järgida NHL-i meeskondade ümberkorraldamisel vana Atlandi divisjoni. See on ainuke NHL-i divisjon, kus ei mängi ükski Kanada meeskond. Metropolitani divisjoni viis meeskonda asuvad kas New Yorgi suurlinnapiirkonnas või Pennsylvania osariigis ning kolm meeskonda Ohios, Põhja-Carolinas ja Washingtonis. Carolina Hurricanes Columbus Blue Jackets New Jersey Devils New York Islanders New York Rangers Philadelphia Flyers Pittsburgh Penguins Washington Capitals
Keskdivisjon (NHL)

Keskdivisjon (inglise keeles Central Division) on Põhja-Ameerika hokiliiga NHL-i üks neljast divisjonist, mis asutati 1993. aastal Läänekonverentsi osana. Aastatel 2013–2020 oli divisjonis seitse meeskonda, erinevalt teiste divisjonide kaheksast. Arizona Coyotes liitus divisjoniga hooajal 2021/2022, kui Vaikse ookeani divisjonis asus kohale laiendusmeeskond Seattle Kraken. Arizona Coyotes Chicago Blackhawks Colorado Avalanche Dallas Stars Minnesota Wild Nashville Predators St. Louis Blues Winnipeg Jets